‘Cele se retoriek oor vuurwapens klink soos Hitler, Amin’ | Maroela Media
Bheki Cele. (Foto: @GovernmentZA/Twitter)
Chasa het reageer op die minister se uitlating dat dit “wonderlik” sal wees om tydens die hersiening van die Wet op Vuurwapenbeheer by te voeg dat individue glad nie vuurwapens moet besit nie. Cele het Dinsdag dié uitspraak in Johannesburg gemaak waar polisiebeamptes vuurwapens en ammunisie ontvang het as deel van die land se vuurwapenamnestie.
“Dié tipe retoriek is vroeër aangewend deur Adolf Hitler, Joseph Stalin, Pol Pot, Idi Amin en Kim Jun-Ill,” het Chasa bygevoeg. “Dit is nog meer kommerwekkend dat die minister erken dat hulle besig is om te werk aan nuwe wetgewing, maar glad nie noem dat dit al sedert 2011 die geval is nie. Die afgelope vier jaar is daar boonop geen poging aangewend deur elemente in sy departement om tydens die proses met wettige en geakkrediteerde vuurwapenbelangegroepe in verbinding te tree nie.”
Die organisasie het bygevoeg hy is “versigtig optimisties” maar waarderend oor die “beperkte kontak” van die parlementêre portefeuljekomitee oor polisie wat betref die wysiging van die wet. “Die realiteit is dat die SAPD self op elke vlak deur misdadigers geïnfiltreer is en die lede wat nie persoonlik betrokke is nie, moet gedemoraliseerd en gemarginaliseerd voel.
“Cele lei dié fiasko en het duidelik geen idee hoe om misdaad te bestry nie. Dit is dus sy posisie om eerder oorlog te voer teen die wetsgehoorsame burgers van die land. Wettige vuurwapeneienaarskap vereis die deeglikste ondersoek, opleiding en nakoming.”
Chasa het bygevoeg wetsgehoorsame vuurwapeneienaars is hoofsaaklik ook diegene wat in diens is of ondernemings besit en werk skep. “Dit is tyd dat dié persone aan die minister wys dat sy retoriek verkeerd is en dat hy ŉ plig het om te fokus op misdaadbekamping – van bo af ondertoe. Mediageleenthede oor niksseggende gebeurtenisse sal nie meer sy mislukkings as ŉ leier wegsteek nie.”
Hy het agter gekom dis makliker om mense dmv amnestie van hul wapens, waarmee hulle hul naasbestaande, hul plaas, hul besigheid en eiendom kan beskerm, te ontneem as wat dit is om misdadigers te vang, die een doen jy dmv wetgewing van agter jou lessenaar af, die ander een moet jy opstaan en rondbeweeg.
Whahahahahha. Ek my wapen ingee???? n Wapenvrye suid afrika?????Whahahahahahahaaaaaaa.
Cele kan maar gaan slange vang die domme vent. Op die platteland het ons ‘n skietyster nodig teen misdadigers, wilde diere en slange.
Hy was ‘n MK bevelvoerder. Het MK al hul wapens oorhandig?
Die eenvoudige waarheid is dat die ANC pre-1994 kriminaliteit aangeblaas het as een van hul strategieë teen die destydse regering. Nou kan hulle self nie die vreeslik oorgewig baba wat hulle gebaar het beheer nie. Dus, ons gee maar die “skraal en gesonde mense” die skuld vir die heersende kriminele vetsug.
CHASA is 100% correct, Cele en sy kaders weet nie hoe om of wil nie misdaad bestry nie en daarom val hulle wettige wapen eienaars aan.